**Højdepunkter 2021 i svømning:**

* Svøm langt dag
* Aquacamp med stor succes
* Godt i gang med nyt koncept med svømmebog.
* Aqua Boards startet op med succes.
* Julecup med super engagerede svømmere på trods af Corona

**Formandens beretning 2020:**

Endnu et år præget af COVID-19. På trods af den store usikkerhed om gennemførsel af sportsaktiviteter, har vi igen i år formået at fastholde vores medlemmer i stort tal og også at tiltrække nye medlemmer.

Grundet nedlukning var det ikke muligt at afholde vores normale svømmeweekend, medlemmerne fik i stedet for mulighed for at komme til en ”svøm langt dag” i foråret, så de alligevel kunne prøve kræfter med bassinnet. På trods af at svømmerne stort set ikke havde været i vandet hele vinteren, blev der svømmet forbavsende langt og der var flere der slog deres rekorder fra 2020.

Den sidste uge af skolernes sommerferie blev der afholdt Aqua camp for 30 glade børn, det blev igen gennemført med stort succes. Vi havde gengangere fra tidligere år, børn der normalt svømmer i klubben og også nogen der ikke normalt går til svømning.

Igen i år har vores engagerede trænere deltaget i en mængde inspirationsdage og kurser for at vi kan give svømmerne endnu mere kvalitet i bassinnet.

Det har blandt andet resulteret i at vi er startet op med Aqua Boards med stor succes.

I december blev der traditionen tro afholdt julecup. Det var med tilbageholdt åndedræt at vi fulgte COVID situationen og efterhånden som dagen nærmede sig fik vi dog også flere og flere afbud ind. På dagen mødte der 17 svømmere op og vi fik afholdt stævnet med svømmere fra alle niveauer i det store bassin.

Til sidst skal der lyde en stor tak til vores medlemmer for at bakke os op og betale kontingent på trods af den store usikkerhed der har været om vores aktiviteter overhovedet kunne gennemføres.